google/wiki40b huggingface dataset:
Wajik

Kuih wajik merupakan sejenis kuih tradisional Melayu yang diperbuat daripada pulut yang dimasak dengan manisan.

Ciri-ciri

Wajik merupakan sejenis pulut manis yang pada asasnya dimasak dengan santan dan nisan kelapa. Terdapat pelbagai cara penyediaan wajik, dan pelbagai perasa yang dicampurkan kepadanya. 
Diantara jenis penyediaan wajik yang paling biasa dilakukan adalah pulut yang digunakan itu dimasak sehingga lembut. Cara lain pula adalah pulut yang digunakan itu dimasak jelatah (separuh masak). Ini akan menghasilkan rasa berkerutup apabila dimakan. Bagaimanapun cara ini jarang dilakukan kerana tidak ramai yang gemarkan rasa berkerutup ini kerana menganggapnya agak keras.
Selain itu wajik juga boleh dicampurkan dengan durian sekiranya ia dihasilkan pada musim durian. Ia amat digemari ramai terutamanya mereka yang dari pantai timur. 
Wajik biasanya disediakan sepanjang masa, tetapi lebih meluas semasa musim perayaan. Bagaimanapun disebabkan rasanya yang agak manis, sesetengah orang tidak menggemarinya.

Cara Penyediaan:

--Pulut direndam selama tiga jam sebelum di toskan. Kemudian pulut dikukus dalam kukusan selama 40 minit sebelum di sejukkan di dalam talam. Kelapa parut diperah patinya dengan kain jarang. 
--Perah santan keduanya dengan empat cawan air. Masak gula nisan dengan satu cawan air. Manakala gula larut tapis. Secubit garam. Masak air gula merah bersama gula putih dan santan kedua. Masak sehingga air gula pekat dan berbenang, angkat dengan sudip. 
--Masukkan pati santan. Ketika mendidih masukkan pulut. Kacau selama 1/2 jam lagi dengan api perlahan. Masukkan 1 sudu teh kapur. Kacau hingga sebati. Masukkan ke dalam talam yang dialas dengan daun pisang.
Burung Hereng Kepala Merah

Ciri-ciri

Burung Hereng Kepala Merah ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Hereng Kepala Merah ialah haiwan berdarah panas, mempunyai sayap dan badan yang dilitupi bulu pelepah. Paruh Burung Hereng Kepala Merah tidak bergigi.

Pembiakan

Burung Hereng Kepala Merah membiak dengan bertelur. Telur Burung Hereng Kepala Merah bercangkerang keras.
FSO Puteri Dulang

FSO Puteri Dulang adalah merupakan sebuah kemudahan Penyimpanan dan Pemindahan Terapung (bahasa Inggeris: Floating, Storage and Offloading atau FSO) milik MISC Berhad. Akan tetapi, operasi dan penyelengaraannya telah diberikan kepada FPSO Ventures Sdn Bhd sebuah anak syarikat MISC. FSO Puteri Dulang terletak kira-kira 135 kilometer di luar pantai Terengganu pada kedalaman 77.3 meter. Ia menerima dan menyimpan minyak mentah daripada medan minyak Dulang. Medan minyak Dulang dimiliki oleh Petronas Carigali Sdn Bhd, sebuah syarikat eksplorasi dan pengeluaran milik penuh Petroliam Nasional Berhad (Petronas).

Sejarah

Tidak seperti FPSO dan FSO lain di Malaysia, FSO Puteri Dulang dibina khas oleh pemilik asalnya iaitu Petronas Carigali Sdn Bhd berdasarkan rekabentuk sebuah baj dan bukannya kapal tangki. Ini menyebabkan FSO Puteri Dulang tidak memiliki bilik enjin, bebaling dan aci sepertimana kebiasaan yang terdapat pada kapal-kapal tangki lain. Kapal ini telah dibina di Nagasaki pada awal 1990-an oleh Mitsubishi Heavy Industries. Pada April 2008, FSO Puteri Dulang telah dijual kepada MISC yang mana kemudian telah menganugerahkan kontrak kepada FPSO Venture bagi menjaga aspek-aspek operasi dan penyelenggaan kemudahan ini.
FSO Puteri Dulang adalah seberat 128,697 DWT dan memiliki keupayaan untuk menerima 3,300 tong minyak mentah sejam. Ia memiliki 13 buah tangki penyimpanan dengan kapasiti sebanyak 138,931 m³.
Selain itu, FSO Puteri Dulang memiliki kemudahan penginapan untuk memuatkan seramai 60 orang pekerja pada satu-satu masa.
Hautecloque

Hautecloque merupakan sebuah komun di jabatan Pas-de-Calais di utara Perancis.
Burguete

Burguete merupakan sebuah kawasan perbandaran yang terletak di Sepanyol dalam wilayah Navarre.
Baruipur

Demografik 2001

Menurut bancian India pada tahun 2001, Baruipur memiliki bilangan penduduk seramai 44,964. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Baruipur memiliki kadar pendidikan (kebolehan membaca) 84%, melebihi kadar purata kebangsaan 59.5%; dengan 52% lelaki dan 48% wanita mampu membaca. 8% dari populasi berusia di bawah 6 tahun. (2001)
Narasimharajapura

Demografik 2001

Menurut bancian India pada tahun 2001, Narasimharajapura memiliki bilangan penduduk seramai 7,441. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Narasimharajapura memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 53% lelaki dan 47% wanita mampu membaca. 12% dari populasi berusia di bawah 6 tahun. (2001)
Mos

Mos merupakan sebuah kawasan perbandaran yang terletak di Sepanyol dalam wilayah Pontevedra, Galicia.
Craig David

Biografi

David lahir di Holyrood, Southampton, Hampshire, anak dari Tina dan George David, seorang tukang kayu. Ayah Craig David adalah warga Grenada , sedangkan ibunya adalah warga Britain yang berketurunan Yahudi dari neneknya.
Masjid Tanah Merah Kerubong

Sejarah

Masjidul Rahman Tanah Merah pada asalnya dibina pada tahun 1926 di atas tapak yang dimiliki oleh Allahyarham Tuan Hj. Muslim Bin Tahir sebagai suatu projek gotong royong oleh para penduduk kampung di kawasan itu. Bahan-bahan untuk membina masjid itu disumbang oleh Fauziah, penghulu Kg. Paya Rumput, Melaka, dengan mimbar masjid dipercayai disumbang oleh Masjid Paya Rumput.
Pada suatu ketika, kawasan Masjidul Rahman Tanah Merah dipergunakan untuk mendirikan sebuah Sekolah Agama Rakyat. Sekolah itu kemudian dijadikan sekolah untuk orang dewasa, dengan ia kini dipergunakan sebagai Tadika KEMAS untuk para penduduk Kg. Lanjut Manis dan Tanah Merah.

Pentadbiran

Masjid Tanah Merah Kerubong memiliki nombor pendaftaran masjid No Daftar: MY-04-MT-00184.
Kampung Belengu

Poskod

Poskod yang digunakan di Kampung Belengu, Teriang, Pahang ialah 28350.
Lambrecht (Verbandsgemeinde)

Lambrecht merupakan sebuah kawasan perbandaran terletak di daerah Bad Dürkheim, North Rhine-Westphalia, Jerman.
Pareang

Poskod

Poskod yang digunakan di Pareang adalah 42271. Terdapat 8 buah desa di dalam daerah kecamatan Mekarjaya.
Kampung Sama Gagah Dalam

Poskod

Poskod yang digunakan di Kampung Sama Gagah Dalam, Butterworth, Pulau Pinang ialah 13800.
Tiga Entente

Tiga Entente (dari bahasa Perancis entente [ɑ̃tɑ̃t] "perikatan, kesepakatan, persetujuan") adalah pemahaman yang menghubungkan Empayar Rusia, Republik Ketiga Perancis, dan United Kingdom of Great Britain and Ireland selepas penandatanganan Konvensyen Inggeris-Rusia pada 31 Ogos 1907. Kesefahaman antara tiga kuasa, ditambah perjanjian dengan Jepun dan Portugal, membentuk satu imbangan kuat kepada Pakatan Bertiga iaitu Jerman, Austria-Hungary dan Kerajaan Itali, namun Itali tidak memihak kepada Jerman dan Austria semasa Perang Dunia I dan sebaliknya menyertai Kuasa Entente, dalam Persetiaan London 1915.
Ahli sejarah terus membahaskan kepentingan sistem perikatan dalam menyemarakkan Perang Besar. Pada permulaan Perang Dunia I pada tahun 1914, ketiga-tiga anggota Tiga Entente memasuki perang sebagai Pihak Bersekutu Perang Dunia I menentang Kuasa Tengah, Jerman Austria-Hungary. Namun, adalah penting untuk dicatat bahawa Tiga Entente, bertentangan dengan Pakatan Bertiga atau Perikatan Perancis-Rusia, bukan satu pakatan pertahanan bersama dan oleh itu Britain berasa bebas untuk membuat keputusan dasar luar sendiri dalam Krisis Julai pada tahun 1914.
Silat Setiabakti

Seni Silat Setiabakti adalah satu Perguruan Silat yang diasaskan oleh Guru Dahlan Karim hasil daripada pembelajaran beliau sebanyak 11 jenis beladiri. Perguruan ini telah didaftarkan di bawah akta pertubuhan pada tahun 1994.
Silibus di dalam beladiri ini secara umumnya terbahagi kepada tiga, iaitu:
1. seni pentas (kebudayaan)
2. olahraga (sukan)
3. beladiri (tempur)
Azizpur

Demografik 2001

Menurut bancian India pada tahun 2001, Azizpur memiliki bilangan penduduk seramai 10,008. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Azizpur memiliki kadar pendidikan (kebolehan membaca) 41%, di bawah kadar purata kebangsaan 59.5%; dengan 67% lelaki dan 33% wanita mampu membaca. 20% dari populasi berusia di bawah 6 tahun. (2001)
Agensi Nuklear Malaysia

Sejarah

Sejarah Agensi Nuklear Malaysia (Nuklear Malaysia) bermula pada 11 November 1971 apabila satu jawatankuasa yang dikenali sebagai Pusat Penyelidikan dan Aplikasi Tenaga Nuklear (CRANE) ditubuhkan, bagi mengkaji kemungkinan Malaysia menceburi bidang teknologi Nuklear. Usul ini telah diterima dan diluluskan dalam mesyuarat Jemaah Menteri pada 19 September 1972 yang menyokong cadangan terhadap keperluan Malaysia menubuhkan pusat penggunaan dan penyelidikan teknologi nuklear. Pada Ogos 1973, Jawatankuasa Perancangan Pembangunan Negara mencadangkan untuk menamakan pusat ini sebagai Pusat Penyelidikan Atom Tun Ismail (PUSPATI) dan telah diiktiraf sebagai pusat kebangsaan. PUSPATI telah diletakkan di bawah Kementerian Sains, Teknologi dan Alam sekitar (MOSTE). Tahun 1983 merupakan detik penting bagi agensi apabila diberikan identiti baru iaitu Unit Tenaga Nuklear (UTN).
Serentak dengan itu, UTN telah dipindahkan dari MOSTE ke Jabatan Perdana Menteri (JPM). Ini memberi impak yang besar kepada peranan agensi kerana buat pertama kalinya aktiviti nuklear yang melibatkan perancangan polisi negara dan kegiatan operasi nuklear disatukan di bawah naungan JPM. Namun pada 27 Oktober 1990, UTN telah dipindahkan semula ke MOSTE. Jemaah Menteri dalam mesyuaratnya pada 10 Ogos 1994, telah meluluskan pertukaran nama UTN kepada Institut Penyelidikan Teknologi Nuklear Malaysia (MINT). Logo baru juga telah diperkenalkan pada 22 Oktober 2009 ketika Hari Pelanggan MINT, yang juga julung kali diadakan. Bagi memberi arah hala yang lebih jelas, isi MINT diperkemas kepada mempertingkat pembangunan dan daya saing ekonomi Negara melalui kecemerlangan dalam teknologi nuklear. Pada 13 April 2005 sekali lagi agensi mengalami perubahan entiti apabila digazet dengan nama baru iaitu Agensi Nuklear Malaysia (Nuklear Malaysia). Kini Agensi Nuklear Malaysia terus melebarkan sayap dalam mengembangkan R, D & C bagi menyokong aspirasi negara.

Fungsi Organisasi

Agensi Nuklear Malaysia bertanggungjawab menjalankan fungsi-fungsi yang telah termaktub dalam punca kuasa seperti berikut, iaitu:
• Menjalankan penyelidikan dan pembangunan (R&D), khidmat dan latihan dalam bidang teknologi nuklear bagi pembangunan negara;
• Menggalakkan penggunaan, pemindahan dan pengkomersialan teknologi nuklear;
• Menyelaraskan dan menguruskan hal ehwal nuklear di peringkat kebangsaan dan antarabangsa sebagai agensi penghubung bagi Agensi Tenaga Atom Antarabangsa (IAEA)
• Bertindak sebagai Pihak Berkuasa Kebangsaan bagi perlaksanaan Triti Pengharaman Menyeluruh Ujian Senjata Nuklear (CTBT).
Sikkarayapuram

Demografik 2001

Menurut bancian India pada tahun 2001, Sikkarayapuram memiliki bilangan penduduk seramai 5,807. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Sikkarayapuram memiliki kadar pendidikan (kebolehan membaca) 55%, di bawah kadar purata kebangsaan 59.5%; dengan 59% lelaki dan 41% wanita mampu membaca. 15% dari populasi berusia di bawah 6 tahun. (2001)
Kampung Padang Pekan, Kepala Batas

Poskod

Poskod yang digunakan di Kampung Padang Pekan, Kepala Batas, Kedah adalah 06200.
Oldisleben

Oldisleben merupakan sebuah kawasan perbandaran terletak di daerah Kyffhäuserkreis, Thüringen, Jerman.
Azar Azmi

Kehidupan awal

Azar dilahirkan pada 13 Mac 1989 di Rembau, Negeri Sembilan dan merupakan anak ketiga daripada lima beradik kepada pasangan Arbaayah Othman (1962-2016) dan Azmi Mohd Yusof (1962-2017).

Kerjaya

Sebelum menyertai Dewi Remaja, Azar memulakan kerjaya lakonan melalui watak tambahan, menurutnya dalam temuramah bersama Utusan Malaysia: "Saya masih ingat ketika masih belajar di tingkatan tiga dan menetap di Seremban, arwah ibu pernah menemani saya ke lokasi penggambaran. Saya jadi pelakon tambahan." Pada tahun 2010, beliau menjadi salah seorang peserta Dewi Remaja 2009/10 yang turut disertai oleh Neelofa (juara), Izara Aishah, Anzalna Nasir, Syatilla Melvin dan Ramona Zamzam. Selain itu, beliau juga merupakan usahawan dan pengasas produk kosmetik ZS Instant White dan butik AZARHOF.
Beliau pernah berlakon di samping Ashraf Muslim dan Mia Ahmad dalam drama adaptasi novel, Mr. Boss Miss Stalker di TV3 dan seterusnya berlakon bersama Fattah Amin dan Neelofa dalam Suri Hati Mr. Pilot di Astro Ria.
Pada 28 Januari 2017, Azar menjayakan peranan utama bersama Fattah Amin dalam telefilem  Bayangan Emilia arahan Pekin Ibrahim yang memulakan siaran di Astro Ria. Beliau kemudiannya ditawarkan oleh Datuk Yusof Haslam berlakon dalam siri drama kepolisan, Gerak Khas, yang mana Azar memegang watak sebagai Detektif Amira, di samping Raja Ilya, Sheera Iskandar, Norman Hakim dan Syamsul Yusof. 
Azar menjadi sebahagian dari barisan pelakon termasuk Hazama, Zoey Rahman, Munna Bella dan Ruhainies yang membintangi telefilem Uniknya Cinta arahan Suhaimi Lua yang bersiaran di Slot Cerekarama TV3 pada 3 Februari 2018. Azar memegang watak sebagai Amelina, anak kepada seorang pegawai polis.
Beliau juga muncul dan memegang watak sebagai Ain di dalam siri drama waktu perdana, Tiada Arah Jodoh Kita di Slot Akasia TV3, yang diterajui oleh Shukri Yahaya dan Aprena Manrose bermula 13 Februari 2018.
Bermula 13 April 2018, Azar menjayakan peranan utama sebagai Wildad dalam siri drama waktu perdana iaitu, Cinta Fatamorgana yang turut bersiaran di Slot Akasia TV3, beliau menjayakan drama ini bersama-sama Aeril Zafrel dan Syazuwan Hassan.
Beliau juga telah memegang watak sebagai Haryani dalam Isteri Untuk Diiktiraf di TV1. Beliau, bersama-sama Zara Zya, Hanna Aqeela dan Syazuwan Hassan menjadi teraju utama drama Terbaik Dariku yang disiarkan di Slot Samarinda TV3 bermula 14 November 2018.
Azar muncul dalam drama Nur 2, memegang watak sebagai Juita, watak yang pada asalnya diberikan kepada Nelydia Senrose sebelum menarik diri.
Gemmerich

Gemmerich merupakan sebuah kawasan perbandaran terletak di daerah Rhein-Lahn-Kreis, Rhineland-Palatinate, Jerman.
Filem Take 2

Pelakon

Para pelakon yang berlakon di dalam filem ini termasuk Ryan Lian, Wang Lai, Maxi Lim, Gadrick Chin

Penerbitan

Filem Take 2 ini dihasilkan oleh J Team Productions, Mm2 Entertainment, dan syarikat pengedarnya adalah Mm2 Entertainment

Tayangan

Filem ini diterbitkan dalam format HD
Warner Bros.

Sejarah

Nama syarikat ini yang bermaksud "Warner Bersaudara" datang daripada empat adik-beradik yang mengasas syarikat ini iaitu Harry, Albert, Sam dan Jack, anak-beranak kepada Benjamin dan Pearl Leah Wonsal (atau Wonskolaser) iaitu pendatang berbangsa Yahudi dari Krasnosielc, Poland yang berhijrah ke Kanada.
Adik-beradik tersebut menubuhkan satu syarikat pengedaran filem pada tahun 1904 bernama Duquesne Amusement & Supply Company di Pittsburgh. Mereka mula bergiat dalam pembikinan filem selepas Perang Dunia Pertama dengan pembukaan studio pertama mereka di Sunset Boulevard, Hollywood.; Sam dan Jack bertugas sebagai pembikin filem manakala Harry dan Albert bertindak sebagai pengurus kewangan dan jurupromosi di Pantai Timur Amerika Syarikat, terutamanya di Bandar Raya New York. Mereka merasmikan syarikat mereka dengan pendaftaran nama Warner Bros. Pictures, Incorporated pada 4 April 1923 setelah memperoleh sedikit wang pinjaman.
Studio "Warner Brothers" ini mula mendapat nama dengan filem The Jazz Singer pada tahun 1927. Filem dibintangi Al Jolson ini memperkenalkan teknologi Vitaphone yang merakam suara dirakam pada cakera khas yang berasingan; filem ini tidak banyak dialog namun ada bahagian yang melibatkan nyanyian watak Jolson. Sam Warner meninggal dunia sehari sebelum filem tersebut dapat ditayangkan kepada orang ramai pada 6 Oktober tahun sama namun Harry, Albert dan Jack tetap meneruskan perniagaan mereka. Warner Brothers hanya melabur sebanyak $500,000 dalam produksi filem ini namun mendapat kutipan sebanyak USD3 juta; filem ini sangat diminati dan laris dengan kutipan meninggi lalu membawa kepada penghasilan filem seumpamanya yang berterusan dan filem bisu lama-kelamaan tidak lagi dihasilkan.
Aguilar de la Frontera

Aguilar de la Frontera merupakan sebuah kawasan perbandaran yang terletak di wilayah Córdoba, Andalusia, Sepanyol
Talang Donok, Pematang Tiga

Poskod

Poskod yang digunakan di Talang Donok adalah 38372. Terdapat 21 buah desa di dalam daerah kecamatan Pematang Tiga.
Landkern

Landkern merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Rajagaluh

Poskod

Poskod yang digunakan di Rajagaluh adalah 45472. Terdapat buah desa di dalam daerah kecamatan Rajagaluh.
Sunway Velocity Mall

Sejarah

Pusat membeli-belah ini pada asalnya dirancang untuk dibuka pada bulan Oktober 2016. Bagaimanapun, ia ditangguhkan dan akhirnya dibuka pada 8 Disember 2016.

Penyewa

Pusat membeli-belah menempatkan 500 kedai runcit, penyewa utama, pawagam, pusat kecergasan dan gedung membeli-belah.

Seni bina

Pusat beli-belah ini adalah bangunan 7 tingkat dengan lantai berkeluasan 92.000 m². Bangunan ini dihubungkan dengan Sunway Velocity Hotel yang bersebelahan. Ia mempunyai nilai pembangunan kasar RM1.6 bilion.

Pengangkutan

Pusat membeli-belah boleh diakses melalui dua stesen transit cepat. Stesen MRT Cochrane dihubungkan dengan Sunway Velocity dengan jambatan 198 meter dari Pintu B stesen, manakala stesen Maluri Stesen LRT Ampang dan MRT Sungai Buloh-Kajang hanyalah jarak berjalan kaki dari pusat membeli-belah.
Batumalang

Poskod

Poskod yang digunakan di Batumalang adalah 46395. Terdapat buah desa di dalam daerah kecamatan Cimerak.
Ahmad Ammar Ahmad Azam

Pendidikan

Beliau memulakan pendidikan awal di Sekolah Menengah Agama al-Huda, Gombak sebelum menghadiri Sekolah Menengah Islam Bestari, Subang Jaya, pada tahun 2006. Pada tahun 2009, beliau telah menghadiri Maktab Tentera Diraja dan ditauliahkan sebagai Pegawai Bawah Umur. Pada tahun 2010, beliau mendapat markah 9 A dalam Sijil Pelajaran Malaysia (SPM) dan dinamakan pelajar kedua terbaik di sana.
Mengikuti perancangan ibu bapanya, beliau melanjutkan pelajaran di Turki. Pada tahun 2011, beliau telah menghadiri satu program persediaan di Universiti Ankara sebelum menghadiri Universiti Marmara, memelajari sejarah, pada tahun berikutnya.

Aktiviti sukarelawan

Semasa pengajian, beliau dilantik sebagai seorang wartawan Dunia Tamadun Finder Group (GPTD) di Turki. Lebih daripada itu, beliau terlibat secara aktif dalam pelbagai program khidmat masyarakat di pelbagai negara, termasuk Kemboja dan Indonesia. Ini termasuk sumbangan kepada pelarian Rohingya di Malaysia di bawah sokongan ibu tercinta yang terlibat secara aktif dalam pertubuhan bukan kerajaan (NGO) berasaskan kemanusiaan iaitu Future Global Network dan Global Peace Mission Malaysia.

Yayasan Hairat

Aktiviti beliau dengan Yayasan Hayrat bermula tepat selepas beliau lulus dari pendidikan sekolah menengah. Untuk melanjutkan pengajian di Turki, beliau tinggal dengan perwakilan organisasi di Malaysia di Madrasah Hayrat untuk menguasai bahasa Turki. Semasa menginap dengan mereka, beliau belajar asas Risale-i Nur dalam bahasa Turki. Selepas menguasai bahasa itu, ibu bapanya menghantar beliau ke Turki dan beliau tinggal bersama Yayasan Hayrat.
Dalam 8 bulan, beliau berjaya menamatkan pengajian Risale-i Nur dan telah diiktiraf oleh yayasan. Terdapat juga kesan beliau menulis semula Risale-i Nur dalam bahasa Turki Uthmaniyyah menggunakan tulisan beliau sendiri bersama-sama dengan bantuan kawan-kawannya.

Kematian

Pada 2 November 2013 sekitar jam 1.30 petang, selepas mendapat tauliah untuk mengajar Said Nursi Risalah an-Nur dari Yayasan Hayrat, beliau dijangka mengajarkannya kepada murid-muridnya di Istanbul. Ammar dilanggar oleh ambulans ketika melintas jalan dan meninggal dunia di tempat kejadian.
Pada keesokan harinya, beliau disembahyangkan di Masjid Eyüp Sultan dan dikebumikan di Perkuburan Eyüp sebagai penghormatan kepada beliau dan atas permintaan bapanya. Beliau ialah orang asing pertama yang diberi penghormatan oleh Turki untuk dikebumikan di sana.
Berita kematian beliau dan kisahnya meluas di beberapa negara termasuk Malaysia, Turki dan Kemboja. Beribu-ribu orang menghantar takziah kepada keluarganya, termasuk Menteri Luar Turki, Ahmet Davutoğlu.
Selepas kematiannya, keluarganya dengan kerjasama Kumpulan Penyelidikan Peradaban Dunia (GPTD) membuka halaman Facebook, Şehıdımız Ahmad Ammar, sebagai tanda ingatan buatnya.

Anugerah

Bagi mengenang jasa beliau terhadap Islam moderat di Malaysia dan Turki, beliau telah dianugerahkan 2 anugerah sempena Maulidur Rasul 1435. Sultan Abdul Halim Mu’adzam Shah menganugerahkan beliau Anugerah Maulidur Rasul Kebangsaan, sementara Sultan Sharafuddin Idris Shah Al-Haj menganugerahkan beliau Anugerah Khas Saidina Ali.
Robledo del Mazo

Robledo del Mazo merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Kulampair

Kulampair atau liken merupakan organisma komposit yang mengandungi kulat dan alga yang hidup secara simbiosis.
Ghost in the Shell (filem 2017)

Sinopsis

Pada masa akan datang, manusia akan ditambah dengan penambahbaikan cybernetic kepada ciri-ciri seperti visi, kekuatan, dan kecerdasan. Pemaju percambahan Hanka Robotics menetapkan satu projek rahsia untuk membangunkan sebuah badan buatan, atau "shell", yang dapat mengintegrasikan otak manusia dan bukannya AI. Mira Killian, satu-satunya yang terselamat daripada serangan cyberterrorist yang membunuh ibu bapanya, dipilih sebagai subjek ujian selepas tubuhnya rosak tanpa pembaikan. Lebih dari bantahan perekanya, Dr. Ouelet, Hanka CEO Cutter memutuskan untuk menggunakan Killian sebagai pembantah keganasan.

Keluaran

Ghost in the Shell dijadualkan untuk tayangan pada 14 April 2017 oleh Walt Disney Studios Motion Pictures menerusi Touchstone Pictures. Filem ini merupakan sebahagian daripada perjanjian pengedaran DreamWorks dengan Walt Disney Studios, yang bermula pada tahun 2009. Pada April 2015, Disney memindahkan tarikh keluaran filem Amerika Utara ke 31 Mac, 2017, dengan Paramount Pictures mengendalikan pengedaran antarabangsa. Walau bagaimanapun, dilaporkan pada September 2015 bahawa DreamWorks dan Disney tidak akan memperbaharui perjanjian pengedaran mereka, yang ditetapkan untuk tamat pada Ogos 2016. Pada Januari 2016, Disney menggugurkan filem itu selepas DreamWorks memuktamadkan perjanjian pengedarannya dengan Universal Pictures pada Disember 2015. Hak pengedaran Disney untuk filem itu telah dipindahkan sepenuhnya ke Paramount dan bukan Universal, dengan Paramount mengekalkan tarikh keluaran Disney pada 31 Mac 2017. Filem ini tidak ditayangkan untuk pengkritik sebelum ditayangkan.
Penyakit bursa berjangkit

Penyakit bursa berjangkit (juga dikenali sebagai penyakit Gumboro) merupakan penyakit amat berjangkit pada ayam muda yang berpunca kepada  virus penyakit bursa berjangkit (Infectious bursal disease virus, IBDV), yang bercirikan penindasan sistem imun dan kematian dalam umur 3 hingga 6 minggu. Penyakit ini mula-mula ditemui di Gumboro, Delaware pada 1962. Penyakit ini mendatangkan kesan besar kepada industri penternakan ayam sedunia kerana semakin terdedah kepada penyakit lain dan menganggu pemvaksinan. Baru-baru ini terdapat strain IBDV amat virulen (vvIBDV) yang menyebabkan kematian parah pada ayam di Eropah, Amerika Latin, Asia Tenggara, Afrika dan Timur Tengah. Ia berjangkit melalui salur the oro-fekal yang mana unggas yang terjejas meninja virus ini secara berlebihan selama kira-kira 2 minggu selepas dijangkiti.